ಬೆಂಗಳೂರಿನ ರಾಮಯ್ಯ ಪಾಲಿಟೆಕ್ನಿಕ್ ನಲ್ಲಿ ಟೆಕ್ನೋ ಫೆಸ್ಟ್

ಬೆಂಗಳೂರು: ಡಿಪ್ಲೊಮಾ ವಿದ್ಯಾರ್ಥಿಗಳಲ್ಲಿ ಹುದುಗಿರುವ ಪ್ರತಿಭೆಯನ್ನು ಹೊರ ತೆಗೆಯಲು ನಗರದ ರಾಮಯ್ಯ ಪಾಲಿಟೆಕ್ನಿಕ್ ಮಾರ್ಚ್ 22 ಮತ್ತು 23 ರಂದು “ಟೆಕ್ನೋ ಫೆಸ್ಟ್” ಆಯೋಜಿಸಿತ್ತು.

ಫೆಸ್ಟ್ ನಲ್ಲಿ 15 ಪಾಲಿಟೆಕ್ನಿಕ್ ಕಾಲೇಜುಗಳು ಭಾಗವಹಿಸಿದ್ದು, 75 ತಾಂತ್ರಿಕ ಪ್ರೊಜೆಕ್ಟ್ ಗಳನ್ನು ಈ ಕಾರ್ಯಕ್ರಮಲ್ಲಿ ಪ್ರದರ್ಶನಗೊಂಡಿತು. ಸಿವಿಲ್, ಮೆಕ್ಯಾನಿಕಲ್, ಎಲೆಕ್ಟ್ರಿಕಲ್, ಎಲೆಕ್ಟ್ರಾನಿಕ್ಸ್ & ಕಮ್ಯೂನಿಕೇಶನ್, ಕಂಪ್ಯೂಟರ್ ಸೈನ್ಸ್ ಹಾಗೂ ಫ್ಯಾಷನ್ ಟೆಕ್ನಾಲಜಿ ವಿಭಾಗದ ತಾಂತ್ರಿಕ ಸಂಶೋಧನೆಗಳು ಪ್ರದರ್ಶನಗೊಂಡವು.

ಯುವ ಪ್ರತಿಭೆಗಳ ಈ ಪ್ರೊಜೆಕ್ಟ್ ಗಳು ತೀರ್ಪುಗಾರರ, ಉದ್ಯಮ ಪ್ರತಿನಿಧಿಗಳ ಮೆಚ್ಚುಗೆಗೆ ಕಾರಣವಾಯಿತು. ತರಗತಿಗಳ ಅಭ್ಯಾಸಗಳನ್ನು ಹೊರತುಪಡಿಸಿ ವಿಧ್ಯಾರ್ಥಿಗಳಿಗೆ ಹೊಸ ತಾಂತ್ರಿಕ ಸಂಶೋಧನೆಗಳನ್ನು ಪ್ರದರ್ಶಿಸಲು “ಟೆಕ್ನೋ ಫೆಸ್ಟ್-18” ಒಂದು ವೇದಿಕೆಯಾಗಿತ್ತು.

ಉತ್ತಮ ತಾಂತ್ರಿಕ ಸಂಶೋಧನೆಗಳನ್ನು ಗುರುತಿಸಿ ತಂತ್ರಜ್ಞಾನವನ್ನು ಸಾಮಾನ್ಯ ಜನಗಳಿಗೆ ತಲುಪಿಸುವ ನಿಟ್ಟಿನಲ್ಲಿ ರಾಯಯ್ಯ ಸಂಸ್ಥೆ ಈ ಫೆಸ್ಟ್ ಆಯೋಜಿಸಿತ್ತು.